Original Sokos Hotel Lappee - Kalastus - GoSaimaa
Etusivu>Tekemiset>Kesätekemistä>Kalastus>Original Sokos Hotel Lappee
Original Sokos Hotel Lappee sijaitsee aivan Lappeenrannan ytimessä. Olemme osa kauppakeskus IsoKristiinaa ja siten hotelliasukkaan ulottuvilla on paljon palveluita, mm. mielenkiintoisia kauppoja, kampaajia ja kauneushoitoloita, houkuttelevia ravintoloita, kahviloita ja elokuvateatteri. Myös Lappeenrannan Kaupunginteatteri on samassa kauppakeskuksessa.
Ruokaravintola Rosso palvelee italialaishenkiseen tyyliin lounaalta myöhäiseen iltaan. Soul Bar & Pianossa nautit juomista ja kiireettömästä tunnelmasta ja Coffee Housessa nautit kahvisi juuri sellaisena, kuin sen haluat.
Viihtyisät saunatilat ja uima-allasalue tarjoavat arjen luksusta. Kuntosali ja asukassaunat ovat maksutta hotelliasukkaiden käytössä. Upeaan tilaussaunaan mahtuu saunomaan jopa 15 henkilöä kerrallaan.
Kokoustilat ovat trendikkäät ja toimivat. Ideointitila Husaari ja neuvotteluhuone Kaukas mahdollistavat pienemmät viralliset ja hyvinkin epäviralliset neuvonpidot. Perinteisiä kokoustiloja löytyy jopa 150 hengelle. Juhlatila Rakuuna Banquetissa onnistuu juhlat jopa 300:lle.
Original Sokos Hotel Lappeen Green Key -ympäristömerkki
Kaikilla Sokos Hotelleilla on Green Key -ympäristömerkki. Niin myös meillä Original Sokos Hotel Lappeessa.
Toimimme Green Keyn tiukkojen ympäristökriteerien mukaisesti ja pidämme näin huolta ympäristöstä.
Ympäristöystävällisyys näkyy meillä valikoimana lähi- ja luomuruokaa sekä kauden kasviksia. Teemme työtä myös ruokahävikin pienentämiseksi.
Käytämme huonesiivouksessa ympäristömerkittyjä pesuaineita sekä työmenetelmiä, joissa käytämme vettä ja kemikaaleja puhtaanapidon varmistaen, mutta ympäristöä säästäen.
Säästämme energiaa käyttämällä led-valoja, energiansäästölamppuja, liikkeentunnistusta ja ajastusta valaisimissa.
Lajittelemme jätteet tehokkaasti ja ohjaamme uudelleenkäyttöön ja kierrätykseen sinne sopivat jätelajit.
Bussi, juna ja polkupyörä ovat ekologisia tapoja liikkua: teemme asiakkaillemme helpoksi ympäristöystävällisten
kulkuvälineiden valinnan ja tarjoamme myös polkupyöriä ja kävelysauvoja asiakkaiden käyttöön veloituksetta.
Valitsemalla Green Key -merkityn hotellin asiakkaamme ovat mukana edistämässä vastuullista ja kestävämpää matkailua!
Puh. +358 (0)10 762 1000